**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

«Գնումների աջակցման կենտրոն» ՊՈԱԿ-ում 09.02.2016թ. ստացվել է բողոք:

**Բողոք բերող անձ`** «Ալմաքսիմս» ՍՊԸ

**Պատվիրատու`** «Նորք-Մարաշ» բժշկական կենտրոն» ՓԲԸ

**Գնման ընթացակարգի ծածկագիրը և առարկան`** «ՆՄԲԿ-ՇՀԱՊՁԲ-16/9» ծածկագրով շրջանակային համաձայնագրերի միջոցով գնում կատարելու ընթացակարգ, բժշկական սարքավորումների, գործիքների և պարագաների ձեռքբերում:

**Բողոքի առարկան և պահանջը`**

1. Դադարեցնել «Նորք-Մարաշ» բժշկական կենտրոն» ՓԲԸ-ի կողմից «ՆՄԲԿ-ՇՀԱՊՁԲ-16/9» ծածկագրով շրջանակային համաձայնագրերի միջոցով գնում կատարելու ընթացակարգի գնահատող հանձնաժողովի 2016թ. հունվարի 25-ին ժամը 14:00-ին կայացած նիստի թիվ 2 արձանագրության 4-րդ կետով` «Ալմաքսիմս» ՍՊԸ-ի հայտը մերժելու մասին որոշումը:
2. Կիրառել ժամանակավոր միջոց. կասեցնել «ՆՄԲԿ-ՇՀԱՊՁԲ-16/9» ծածկագրով շրջանակային համաձայնագրերի միջոցով գնում կատարելու ընթացակարգը:

Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**